
Esselamu alejkum.


Pouzdan učač rukje je ustanovio da ja, moja mama i sestra imamo napravljen ***[sihr](https://pitajucene.com/search/sihr/questions/ "Pretraži pitanja o sihru")***. Moje pitanje je, da li ja trebam da idem učaču rukje ili je bolje da se držim “jake terapije”, tj. da sam riješavam ovaj problem (***[hadis](https://pitajucene.com/search/Hadis/questions/ "Pretraži pitanja o hadisima")*** o 70000 ljudi koji će ući bez polaganja računa u ***[džennet](https://pitajucene.com/search/D%C5%BEennet/questions/ "Pretraži pitanja o džennetu")***)?


* 
* 
* 
* 
* 
* 
* 

 
O UČENJU RUKJE I ULASKU U DŽENNET BEZ POLAGANJA RAČUNA

Alejkumusselam ve rahmetullahi ve berekatuhu.


Hvala Allahu i neka je salavat i selam na posljednjeg vjerovjesnika, a zatim:


PRVO: Što se tiče ostavljanja traženja učenja rukje zbog hadisa o 70 000 ljudi koji će ući u ***[Džennet](https://pitajucene.com/search/D%C5%BEennet/questions/ "Pretraži pitanja o džennetu")***, odgovor je sljedeći:


U tom hadisu je došlo da Ibn-Abbas, radijallahu anhuma, prenosi od Vjerovjesnika, sallallahu alejhi ve sellem, da je rekao: „Predočeni su mi prijašnji narodi. Vidio sam vjerovjesnika, a s njim je bila grupa i vjerovjesnika s kojim bi bio čovjek ili dva i vjerovjesnika s kojim nije niko bio. Tada mi je pokazana velika masa ljudi. Pomislio sam da je to moj ummet. Rečeno mi je: ‘Ovo je Musa i njegov narod, nego pogledaj ka horizontu.’ Pogledao sam i vidio veliko crnilo. Rečeno mi je: ‘Ono je tvoj ummet, a s njima je 70.000 onih koji će ući u Džennet bez polaganja računa i bez kazne.’ Zatim je ustao i ušao u svoju kuću. Svijet je o tome počeo pričati. Neki su rekli: ‘Možda su to oni koji su se družili s Allahovim Poslanikom, sallallahu alejhi ve sellem.’ Drugi su rekli: ‘Možda su to oni koji su se rodili u islamu i Allahu nisu ništa pridruživali’ i spomenuli su druge stvari. Potom im je izišao Allahov ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, i rekao: ‘O čemu raspravljate?’ Oni su ga obavijestili, a zatim je on rekao: ‘To su oni koji nisu tražili da im se odučava (uči ***[rukja](https://pitajucene.com/search/rukja/questions/ "Pretraži pitanja o rukji")***) niti su spržavali (vrućim metalom) rane niti su vjerovali u loše predznake. Oni su se na svoga Gospodara oslanjali.’ Tada je Ukaše ibn Mihsan ustao i rekao: “Dovi Allahu da ja budem od njih.’ ‘Ti si od njih’, rekao je. Potom je ustao drugi čovjek i rekao: ‘Dovi Allahu da me učini jednim od njih.’ ‘Pretekao te u tome Ukaše“, odgovorio mi je. ***[Hadis](https://pitajucene.com/search/Hadis/questions/ "Pretraži pitanja o hadisima")*** je mutefekun alejhi.


Tumačenje „traženja učenja rukje“ koja je spomenuta u hadisu, tj. da to sprečava ulazak u Džennet bez polaganja računa, oko toga na koju se rukju misli: šerijatski ispravnu rukju ili šerijatski neispravnu (u kojoj ima širka), dva su stava učenjaka.


Ispravno je da se to odnosi na šerijatski neispravnu rukju koja nezadovoljava šartove valjane rukje, tj. u kojoj ima širka.


Detaljnije o tome poslušaj na ovom predavanju:


<https://youtu.be/Ym-gmXVHUAY>


DRUGO: Shodno gore spomenutom, nema smetnje da napraviš spoj izmedu učenja rukje i samoliječenja, jer je to najučinkovitije.


Ve billahi tevfik.


Na pitanje odgovorio dr. ***[Zijad Ljakić](https://pitajucene.com/search/Zijad+Ljaki%C4%87/answers/ "Pretraži odgovore od dr. Zijad Ljakić")*** – zijad-ljakic.com


